চাদে অভিযান, আড়াইশতাধিক বিদ্রোহী আটক
আফ্রিকার দেশ চাদে অভিযান চালিয়ে লিবিয়া সীমান্ত দিয়ে প্রবেশের সময় আড়াই শতাধিক সশস্ত্র বিদ্রোহীকে আটক করেছে দেশটির সেনাবাহিনী। 







শনিবার এক বিবৃতিতে চাদের সামরিক বাহিনী জানায়, এসব বিদ্রোহীরা লিবিয়া সীমান্ত দিয়ে  প্রবেশ করলে তাদের আটক করা হয়।  এ সময় অভিযানে ৪০টি বাহন ধ্বংস করা হয়।




সেনাবহিনী দাবি করছে আটককৃতদের মধ্যে অন্তত চারজন বিদ্রোহী গোষ্ঠীর নেতা রয়েছে।  জব্দ করা হয় কয়েকশ অস্ত্র ও বোমা তৈরির বারুদ। 
ওই বিবৃতিতে বলা হয়, বিদ্রাহীদের বিরুদ্ধে এমন অভিযান অব্যাহত রাখা হবে।  
তবে বিবৃতিতে গ্রেফতারের সংখ্যা ২৫০'র বেশি বলা হলেও দেশটির গোয়েন্দা সংস্থা বলছে অভিযানে ১০০'র মতো বিদ্রোহী আটক করা হয়েছে। 
১৯০০ সাল থেকে চাদকে উপনিবেশ হিসেবে ব্যবহার করছে ফ্রান্স। অপারেশন বারখান নামে এক অভিযানে সেখানে ফরাসি সেনা মোতায়েন করা হয়েছে।

আফ্রিকার দেশ চাদে অভিযান চালিয়ে লিবিয়া সীমান্ত দিয়ে প্রবেশের সময় আড়াই শতাধিক সশস্ত্র বিদ্রোহীকে আটক করেছে দেশটির সেনাবাহিনী।